Analýza vplyvov na podnikateľské prostredie

Názov materiálu: Návrh zákona o nepôvodných druhoch a o zmene a doplnení niektorých zákonov 
Predkladateľ: Ministerstvo životného prostredia Slovenskej republiky
3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0
	1 000

	
	B. Iné poplatky
	0
	0

	
	C. Sankcie a pokuty
	0
	0

	
	D. Nepriame finančné náklady 
	0
	0

	
	E. Administratívne náklady
	184
	5 509

	
	Spolu = A+B+C+D+E
	184
	6 509

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	 
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	184
	0

	
	G. Goldplating
	0
	6 509

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	0
	5 509

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	Odstránenie povoľovacieho procesu
	návrh zákona o nepôvodných druhoch
	Čl. II, bod 2
	3g) iným spôsobom
	1. 7. 2027
	Pestovatelia a chovatelia nepôvodných druhov
	               100 
	65
	6 509
	Out (znižuje náklady)
	5 509
	6 509

	2
	Oznámenie cez webový formulár
	návrh zákona o nepôvodných druhoch
	§ 4
	2. EÚ úplná harmonizácia
	návrh 1. 7. 2027
	Pestovatelia a chovatelia nepôvodných druhov
	               100 
	2
	184
	In (zvyšuje náklady)
	0
	0

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Nová koncepcia regulácie introdukcie nepôvodných druhov zruší povoľovací proces upravený v § 7 zákona č. 543/2002 Z. z. o ochrane prírody a krajiny v znení neskorších predpisov  a prinesie jasné pravidlá pre využívaní nepôvodných druhov. Podnikatelia nebudú závislí od povolenia orgánu štátnej správy, ale budú sa riadiť zoznamom nepôvodných druhov, ktoré budú môcť využívať (sadiť, pestovať, vypúšťať do životného prostredia). V prípade, že na využívanie druhov budú stanovené podmienky, jedinou povinnosťou podnikateľa bude oznámiť orgánu štátnej správy informácie potrebné na kontrolu dodržania podmienok. Bude sa týkať najmä výsadieb rýchlo rastúcich drevín, ale aj využívania drevín na umelú obnovu lesných porastov alebo chovu rýb mimo akvakultúrnych zariadení.
Popis regulácie 1
V súčasnosti povoľovací proces prebieha v súlade s § 7 ods. 3 zákona č. 543/2002 Z. z. o ochrane prírody a krajiny v znení neskorších predpisov, podľa ktorého sa vyžaduje súhlas orgánu ochrany prírody na:
a) výsadbu a pestovanie nepôvodných druhov rastlín alebo pestovanie nepôvodných druhov rastlín za hranicami zastavaného územia obce,
b) výsadbu a pestovanie nepôvodných druhov rastlín alebo pestovanie nepôvodných druhov rastlín v zastavanom území obce na výmere viac ako 1 000 m2,
c) vypustenie nepôvodných druhov živočíchov do životného prostredia.
Na vydanie súhlasu sa vzťahuje zákon č. 71/1967 Zb. o správnom konaní v znení neskorších predpisov (správny poriadok). Obsah žiadosti a ďalšie podrobnosti o jej posudzovaní sú uvedené v § 2 ods. 3 a 4 vyhlášky Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov. Proces vydania súhlasu si vyžaduje oboznámenie sa s reguláciou, podanie žiadosti vrátane poskytnutia informácií potrebných na vydanie povolenia. Odhadovaný časový náklad na tento proces predstavuje 300 minút na jednu žiadosť. Elektronické plnenie nie je možné. Podanie žiadosti je spoplatnené. 
Popis regulácie 2
Uvedený povoľovací proces bude zrušený čl. II bod 2 návrhu zákona a nahradený  oznamovacou povinnosťou podľa § 4 návrhu zákona. Oznamovacia povinnosť sa bude týkať len druhov, ktorých využívanie bude možné za určených podmienok. Oznamovacia povinnosť sa bude vykonávať elektronicky cez jednoduchý webový formulár. Predpokladaný časový náklad je 10 minút. Oznamovacia povinnosť sa nebude týkať využívania nepôvodných druhov, pre ktoré neboli stanovené žiadne podmienky. Tieto druhy sa budú môcť využívať bez obmedzení. Zoznamy druhov budú uvedené vo vykonávacom predpise k navrhovanému zákonu a zverejnené v Zbierke zákonov SR a na internetovej stránke MŽP SR.        
Znižuje náklady na získanie povolenia na výsadbu/pestovanie/vypustenie, vrátane preukazovania, že výsadba/pestovanie/vypustenie nepôvodných druhov nebude mať nepriaznivý vplyv na pôvodné druhy rastlín alebo živočíchov, alebo prírodné biotopy. 
Vzhľadom k jasnejším pravidlám a odstráneniu povoľovacieho procesu predpokladáme, že klesne aj porušovanie všeobecne záväzných právnych predpisov v tejto oblasti a teda aj výška uložených pokút. Pokuty, ktoré uvádzame v analýze, sa týkajú len problematiky inváznych druhov. Informácie o výške pokút za porušenie všeobecne záväzných právnych predpisov regulujúcich výsadbu/pestovanie/vypúšťanie nepôvodných druhov nemáme k dispozícii.
Zníženie byrokracie pre pestovateľov a chovateľov nepôvodných druhov – zdĺhavý povoľovací  proces bude nahradený jednoduchým oznamovaním cez webový formulár. 
3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Transpozícia smernice Rady 92/43/EHS o ochrane prirodzených biotopov a voľne žijúcich živočíchov a rastlín a smernice Európskeho parlamentu a Rady 2009/147/ES o ochrane voľne žijúceho vtáctva do slovenského právneho poriadku bola realizovaná prostredníctvom zákona 543/2002 Z. z. o ochrane prírody a krajiny v znení neskorších predpisov. Konkrétne problematika introdukcie nepôvodných druhov je upravená v § 7 zákona č. 543/2002 Z. z. o ochrane prírody a krajiny v znení neskorších predpisov. Transpozíciou uvedených smerníc sa malo zabezpečiť, aby úmyselné zavádzanie nepôvodných druhov do voľnej prírody bolo regulované tak, aby sa nepoškodili prirodzené biotopy a ak je to potrebné, tak takéto zavádzanie sa zakáže. Aplikácia predmetných ustanovení zákona č. 543/2002 Z. z. o ochrane prírody a krajiny v znení neskorších predpisov v praxi ukázala ako problematické posudzovanie potreby zákazu zavádzania nepôvodných druhov, čím mohlo dochádzať ku goldplatingu iným spôsobom.      
Doterajšia právna úprava bude nahradená novou, ktorá vylúči, aby ku goldplatingu dochádzalo. Bude zavedená jednoduchá oznamovacia povinnosti cez webový formulár v súlade s minimálnymi požiadavkami smernice Rady 92/43/EHS o ochrane prirodzených biotopov a voľne žijúcich živočíchov a rastlín a smernicou Európskeho parlamentu a Rady 2009/147/ES o ochrane voľne žijúceho vtáctva.
Návrhom zákona sa navrhuje transpozícia smernice (problematiky introdukcie nepôvodných druhov) v § 3, 4, 5 a 6. Posudzovanie rizík introdukcie bude vykonávať ústredný orgán štátnej správy na základe jasne stanovených pravidiel, čo zabezpečí jednak expertnú úroveň pri posudzovaní rizík introdukcie, ale tiež jasné pravidlá pri využívaní nepôvodných druhov.            
3.2 Vyhodnotenie konzultácií s podnikateľskými subjektmi pred predbežným pripomienkovým konaním
Konzultácie s podnikateľskými subjektami sa uskutočnili 6. marca 2025 online formou. Podnikateľské subjekty boli oslovené písomne (email) a telefonicky, pričom boli oslovené subjekty, o ktorých je ministerstvu známe, že pôsobia v danej oblasti (na základe informácií o vydaných súhlasoch na výsadbu/pestovanie/vypúšťanie nepôvodných druhov), príp.  prejavili o takúto činnosť záujem. Podnikateľské subjekty, ktoré prejavili záujem o účasť na konzultáciách, následne obdržali pozvánku. Zastúpené boli subjekty zamerané na výsadbu a pestovanie nepôvodných druhov drevín a  vypúšťanie a chov nepôvodných druhov rýb. V rámci konzultácií bola predstavená nová koncepcia regulácie využívania nepôvodných druhov v Slovenskej republike v rámci pripravovaného zákona o nepôvodných druhoch a jej porovnanie s platným právnym stavom v zákone č. 543/2002 Z. z. o ochrane prírody a krajiny v znení neskorších predpisov. Nasledovala diskusia, v ktorej zástupcovia ministerstva odpovedali na otázky podnikateľských subjektov. Návrh novej koncepcie regulácie nepôvodných druhov bol prijatý pozitívne. Žiadny zo zúčastnených subjektov k návrhu nevyjadril negatívne stanovisko. 
Problematika inváznych nepôvodných druhov nebola súčasťou konzultácií, nakoľko v návrhu zákona nedochádza ku žiadnym zmenám vo vzťahu k povinnostiam a obmedzeniam podnikateľských subjektov. Problematika inváznych nepôvodných druhov je upravená na úrovni Európskej únie nariadením Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov. 
 
Zoznam subjektov, ktoré sa zúčastnili konzultácií:
UNITED INDISTRIES, a. s., Bratislava
ALPI – Slovakia s.r.o., Poprad
Združenie chovateľov rýb na Slovensku, Ivanka pri Dunaji

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Jasnejšie pravidlá odstraňujú existujúce bariéry pri využívaní nepôvodných druhov, ktoré bolo podmienené súhlasom orgánu štátnej správy.

Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Nie

Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Nie

Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Nie

Ovplyvňuje zmena regulácie inovácie, vedu a výskum?
Nie

Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Nebol identifikovaný

Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?
V oblasti využívania nepôvodných druhov pôsobí malý počet podnikateľských subjektov, preto má takáto zmena zanedbateľný vplyv. 


Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	☐ x nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ x zvyšuje  	☐  nemení	☐ znižuje


3.4  Iné vplyvy na podnikateľské prostredie 
Z iných možných vplyvov na podnikateľské prostredie boli identifikované úprava výšky pokút príp. zavedenie spodnej hranice pokút a zavedenie povinnosti uhradiť trovy konania v prípade ak kontrolný orgán rozhodnutím vyslovil výrok o porušení navrhovaného zákona. Úprava výšky pokút zahŕňa zvýšenie príp. spodných hraníc pokút pre všetky priestupky a správne delikty. Dôvodom úpravy výšky pokút bolo predovšetkým udržanie reálnej prísnosti sankcie vzhľadom na infláciu a ekonomický vývoj, zvýšenie preventívneho účinku sankcií a boj proti opakovanému a systematickému porušovaniu práva v oblasti kontroly introdukcie manažmentu nepôvodných druhov.    




